CELEX: 62019TN0249
Language: lt
Date: 2019-04-12 00:00:00
Title: Byla T-249/19: 2019 m. balandžio 12 d. pareikštas ieškinys byloje Karpeta-Kovalyova/Komisija

3.6.2019   
            
            
               LT
            
            
               Europos Sąjungos oficialusis leidinys
            
            
               C 187/87
            
         
      2019 m. balandžio 12 d. pareikštas ieškinys byloje Karpeta-Kovalyova/Komisija
      (Byla T-249/19)
      (2019/C 187/94)
      Proceso kalba: anglų
      
         Šalys
      
      
         Ieškovė: Marina Karpeta-Kovalyova (Woluwe Saint Pierre, Belgija), atstovaujama advokato S. Pappas
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti abu ginčijamus sprendimus, kuriais Komisija pakartotinai įvertino ieškovės statusą ir paskyrė jai ekspatriacijos išmoką, dienpinigius, įsikūrimo išmoką, kelionės išlaidas įsidarbinant ir persikraustymo išlaidas;
               
            
                  —
               
               
                  nurodyti atsakovei padengti savo ir ieškovės su šiuo procesu susijusias bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi dviem pagrindais.
      
                  1.
               
               
                  Pirmasis ieškinio pagrindas grindžiamas neteisingu Pareigūnų tarnybos nuostatų VII priedo 4 straipsnio 1 dalies a punkto išaiškinimu, susijusiu su gyvenamosios vietos apibrėžimu. Ginčijamuose sprendimuose buvo atsižvelgta ne į ieškovės vyro diplomatinį statusą, kuris truko didžiąją svarbaus 5 metų laikotarpio dalį ir baigėsi likus šešiems mėnesiams iki ieškovės įsidarbinimo, tačiau į atsakovės laikinas sutartis, kai tuo tarpu jos šeima sugrįžo į savo gimtąją šalį.
               
            
                  2.
               
               
                  Antrasis ieškinio pagrindas grindžiamas akivaizdžia vertinimo klaida, nes ginčijamuose sprendimuose nebuvo atsižvelgta į faktus, kurie yra neginčijami viso namų ūkio perkraustymo iš Briuselio į ieškovės gimtąją šalį įrodymai, būtent vertinimo klaida, paremta neapgrįstomis prielaidomis.